ओम बिड़ला
ओम बिरला (4 दिसम्बर 1962) भारत के राजस्थान से एक राजनीतिज्ञ और वर्तमान में लोकसभा के अध्यक्ष हैं। वे कोटा लोक सभा निर्वाचन क्षेत्र से १७वीं लोकसभा के लिए निर्वाचित हुए हैं। वे 2008 में तेहरवीं राजस्थान विधान सभा हेतु कोटा दक्षिण से विधायक भी रह चुके हैं।
काशीपुर, उत्तराखण्ड
भारत की लोकसभा में इस नगर का प्रतिनिधित्व नैनीताल-उधमसिंह नगर निर्वाचन क्षेत्र से चुने गए प्रतिनिधि द्वारा किया जाता है। सोलहवीं लोक सभा में भारतीय जनता पार्टी (भाजपा) से भगत सिंह कोश्यारी नैनीताल-उधमसिंह नगर से वर्तमान सांसद बने। उन्होंने २०१४ के लोकसभा चुनाव में भारतीय राष्ट्रीय कांग्रेस के के॰सी॰ सिंह बाबा के विरुद्ध २.८४ लाख मतों से विजय प्राप्त की, जो इस सीट से पिछले सांसद भी थे। कांग्रेस का गढ़ माने जाने वाले नैनीताल-उधम सिंह नगर क्षेत्र में कांग्रेस ने १९५१ से अब तक आठ बार जीत दर्ज की है। इसके अतिरिक्त भाजपा ने दो बार, और अन्य राजनीतिक दलों ने तीन बार यहां पर जीत हासिल की है। उत्तराखण्ड विधानसभा के लिए नगर से एक विधायक काशीपुर विधानसभा क्षेत्र से चुना जाता है। भाजपा के हरभजन सिंह चीमा काशीपुर से वर्तमान विधायक हैं। २००१ में राज्य गठन के बाद लगातार ४ बार वह इस क्षेत्र से विधायक रहे हैं।